b'\n_START_ARTICLE_\nKurba\n_START_PARAGRAPH_\nSa matematika, ang isang kurba o liko (tinatawag din na linyang nakakurba) ay, sa pangkalahatan, isang bagay na tulad ng isang linya ngunit hindi kinakailangang tuwid.  Samakatuwid, ang isang kurba ay kalahatan ng isang linya, na ang kanyang kurbada ay hindi kinakailangang sero._NEWLINE_Ang isang nakasarang kurba ay isang kurba na binubuo ang isang daan na ang panimulang pinanggalingan ay ang katapusan din \xe2\x80\x94 na, isang daan mula sa kahit anumang punto nito tungo sa parehong punto._NEWLINE_Ang pagkakaroon ng interes sa mga kurba ay nagsimula noong pang bago sila naging paksa sa pag-aaral ng matematika. Makikita ito sa maraming halimbawa ng palamuting sining at mga pang-araw-araw na bagay noong bago pa ang kasaysayan. Ang mga kurba, o ang kanilang grapikong representasyon, ay simple na likhain, halimbawa, sa pamamagitan ng isang patpat sa buhangin sa dalampasigan.'